CELEX: 52011DP0524
Language: bg
Date: 2011-12-01 00:00:00
Title: Искане за снемане на парламентарния имунитет на Georgios Toussas Решение на Европейския парламент от 1 декември 2011 г. относно искане за снемане на имунитета на Georgios Toussas (2011/2057(IMM))

11.6.2013   
            
            
               BG
            
            
               Официален вестник на Европейския съюз
            
            
               CE 165/68
            
         Четвъртък, 1 декември 2011 г.Искане за снемане на парламентарния имунитет на Georgios Toussas
   P7_TA(2011)0524
   Решение на Европейския парламент от 1 декември 2011 г. относно искане за снемане на имунитета на Georgios Toussas (2011/2057(IMM))
   2013/C 165 E/09
   
      Европейският парламент,
   
               —
            
            
               като взе предвид искането за снемане на парламентарния имунитет на Georgios Toussas от 9 февруари 2011 г., отправено от Ilias Stavropoulos, съдия в Първоинстанционния съд в Пирея, 7-и състав, и обявено в пленарно заседание на 9 март 2011 г.,
            
         
               —
            
            
               като изслуша Georgios Toussas на 19 септември 2011 г. съгласно член 7, параграф 3 от своя правилник,
            
         
               —
            
            
               като взе предвид член 9 от Протокол № 7 за привилегиите и имунитетите на Европейския съюз и член 6, параграф 2 от Акта за избирането на членове на Европейския парламент чрез всеобщи преки избори от 20 септември 1976 г.,
            
         
               —
            
            
               като взе предвид решенията на Съда на Европейския съюз от 12 май 1964 г., 10 юли 1986 г., 15 и 21 октомври 2008 г. и 19 март 2010 г. (1),
            
         
               —
            
            
               като взе предвид член 62 от Конституцията на Република Гърция,
            
         
               —
            
            
               като взе предвид член 6, параграф 2 и член 7 от своя правилник,
            
         
               —
            
            
               като взе предвид доклада на комисията по правни въпроси (A7-0410/2011),
            
         
               A.
            
            
               като има предвид, че съдията от Първоинстанционния съд в Пирея, 7-и състав, е поискал снемане на имунитета на Georgios Toussas, член на Европейския парламент, с цел да може да проведе наказателното производство, образувано по искане на прокуратурата към съда в Пирея, за предполагаема злоупотреба с доверие, причинила вреди в размер над 147 000 EUR (член 390 от Наказателния кодекс на Гърция и член 1 от Закон 1608/1950), във връзка с която е наредено да се започне съдебно разследване (членове 246, 248 и 250 от Наказателно-процесуалния кодекс на Гърция);
            
         
               Б.
            
            
               като има предвид, че съдията възнамерява да призове Georgios Toussas да свидетелства в качеството на обвиняем по това дело, както и да даде отговор на горепосочените обвинения срещу него съгласно членове 270, 271 и 273 от Наказателно-процесуалния кодекс на Гърция;
            
         
               В.
            
            
               като има предвид, че поради това е целесъобразно да се препоръча снемането на парламентарния имунитет във въпросния случай;
            
         
               1.
            
            
               Решава да снеме имунитета на Georgios Toussas;
            
         
               2.
            
            
               Възлага на своя председател незабавно да предаде настоящото решение и доклада на своята компетентна комисия на съответните органи в Република Гърция и на Georgios Toussas.
            
         
      (1)  Дело Wagner/Fohrmann и Krier [101/63, Recueil 1964 г., стр. 195]; дело Wybot/Faure и други [149/85, Recueil 1986 г., стр. 2391]; дело Mote/Парламент [T-345/05, Сборник 2008 г., стр. II-2849]; съединени дела Marra/De Gregorio и Clemente [C-200/07 и C-201/07, Сборник 2008 г., стр. I-7929]; дело Gollnisch/Парламент [T-42/06] (ОВ C 134, 22.5.2010 г., стр. 29).